Kaštieľ Orlové

Kaštieľ Orlové je barokový kaštieľ, ktorý sa nachádza na miernom svahu nad riekou Váh v Orlovom, mestskej časti Považskej Bystrice.

 História 
Kaštieľ postavil roku 1612 Žigmund Balassa ako prízemný renesančný objekt. V prvej tretine 18. storočia ho prestavali a rozšírili. Roku 1773 kaštieľ dokončili úpravou kaplnky. Menšie úpravy sa vykonali v 1. tretine 19. storočia, obnova začiatkom 20. storočia. Roku 1982 sa dokončila jeho nákladná oprava.

 Exteriér a interiér 
Kaštieľ je štvorkrídlová poschodová budova, stavaná okolo ústredného arkádového dvora s priľahlým parkom. Neskorobaroková fasáda so stredným prevýšeným trojosovým rizalitom je bohato zdobená členenými oknami a priebežnou balustrovou atikou z čias obnovy kaštieľa. Nad neskorobarokovým vstupným portálom sa nachádza nápisová tabuľa, vzťahujúca sa na stavbu z roku 1773. V priechode sa nachádza opravený kamenný dvojitý erb a v bočných nikách dve plastiky rytierov. Na prízemí kaštieľa sa nachádza kaplnka sv. Jána Nepomuckého. V kaplnke sa zachovali neskoro barokové časti vnútorného zariadenia. V kaplnke sv. Jána Nepomuckého, sú okrem iného vidieť pôvodný organ v starobe cca 400 rokov (bez pôvodných vzduchových mechov). Exteriér a hlavne celý interiér bol celkovo veľmi náročne opravený a vybavený. Mimo izieb pre hostí, je v priestore Zámku neprístupný apartmán pre "HONORARY CONZUL OF GEORGIA". Neopakované kúzlo návštevníkom dodávajú opravené pôvodné štukové stropy s krištáľovými lustrami, vysoké okná, dvere, kovania a ďalšie prvky interiéru zámku, vrátane nábytku.

 Súčasný stav 
V objekte bola donedávna expozícia múzea, múzeum však bolo pred niekoľkými rokmi presťahované. V súčasnosti je kaštieľ v súkromných rukách. Po rozsiahlej rekonštrukcii ako interiéru tak exteriéru, je Zámok po dvojročnom GO, využívaný od roku 2016 ako 4* HOTEL GINO PARK PALACE. K dispozícii je 47 izieb so 117 lôžkami. Ďalej sú nielen hosťom, ale aj návštevníkom, k dispozícii salóniky, reštaurácie, wellness, fitness centrum aj sauna v suteréne Zámku a kaviareň. V priestoroch Zámku sú k dispozícii aj priestory na konanie osláv alebo svadieb, konferencií, seminárov a ďalších spoločenských a firemných aktivít. Ubytovaným hosťom je k dispozícii bezplatné parkovisko pri Zámku. Udržiavaný Zámocký park je vybavený aj altánkami. Hosťom je k dispozícii aj TV - satelit a internet..

 Referencie 

Kategória:Kaštiele na Slovensku
Kategória:Barokové stavby na Slovensku
Kategória:Stavby v Považskej Bystrici